Pişik insanlar (film, 1982)

Pişik insanlar () – 1982-ci ildə ABŞ rejissoru Pol Şreder tərəfindən çəkilən, 1942-ci ildə Jak Törner tərəfindən çəkilən "Pişik insan" filminin rimeyki olan fantastik film. Filmdə baş rollarda Nastasya Kinski, Malkolm Makduel və Con Hird çəkilmişlər. Filmin sonundakı ifa edilən mahnı Devid Boui tərəfindən ifa edilmişdir. Filmin büdcəsi 18 milyon, gəliri isə 21 milyon ABŞ dollarıdır.

 Məzmun 

Filmin əvvəlində, gənc qızların bəbirlər üçün qurban getməsi təsvir olunur. Digər hadisələr isə XX əsrin  80-cı illərində baş verir. Cavan qız İrena Qallier (Nastasya Kinski) qardaşı ilə görüşmək üçün Yeni Orleana gəlir. Onun qardaşının adı Poldur (Malkolm Makduel). Pol Qallier keşişdir. Artıq onlar uzun zamandır ki, bir-birlərini heyvanlar üzrə məşqçi olan valideynlərin ölümündən sonra görmürdülər. İrena qardaşı Polun evində qalır. Bu evdə Femila (Rubi Di) adında bir cavan qaradərili köməkçi qız işləyir.

Gecə vaxtı yaxınlaşır. İrenanın qardaşı Pol evdən çıxır və səhər evə qayıtmır. Məhz Polun gecə vaxtı evi tərk etməsi zamanı küçədə qəribə bir hadisə baş verir. Küçədə gəzən əxlaqsız qadına Bəbir hücum edir. Polislər leoparda yuxu dərmanı vurduqdan sonra onu tutaraq, heyvanların saxlanıldığı yerə — zooparka aparırlar. Bu zaman İrena küçədə gəzməyə başlayır. İrena küçəni gəzə-gəzə zooparka çatır. Bu zooparkda küçədə qıza hücum edən Bəbir saxlanılır. Həmin zooparkın rəhbəri Oliver (Con Hird) İrenaya zooparkda iş təklif edir. İrena Oliverin təklif etdiyi işi qəbul edir. Bu müddətdə İrena ilə Oliver arasında sevgi hissləri yaranır.

İrena zooparkda işləyən Elis (Annet O'Tul) adlı bir qızla tanış olur. Elis İrena kimi Oliverə aşiqdir. Zooparkda qəfəsdə saxlanılan Bəbir gözətçiyə hücum edərək, onu öldürür və qaçır. Bir müddət keçdikdən sonra Pol evə qayıdır və İrenaya keçmiş valideynləri haqqında danışır. Məlum olur ki, onlar qədim Qulyabanilər ailəsinə mənsubdurlar. Onların  nümayəndəsi ilə özgə insan arasında məhəbbət əlaqəsi baş verən zaman onlar Bəbirə dönürlər. Bəbir halından insana dönmək üçün onlar, başqa bir insanı öldürməlidirlər. Bu ailəyə mənsub olan nümayəndələrin hamısı öz ailələrini genişləndirmək məqsədilə bir-biriləri məhəbbət əlaqəsində olmalıdırlar. Bunu Pol İrenaya təklif edir. İrena isə buna rədd cavabı verir. Bu zaman Pol İrenaya hücum edir. Lakin İrena qaça bilir. İrena polislərə xəbər verdikdən sonra onlar Polun evinə gəlirlər. Pol gizlənə bilir. Polislər evdə olan zaman Polu tapa bilmirlər. Onlar zirzəmidə olan zaman yalnız insan sümükləri tapırlar. Onlar fikirləşirlər ki, Pol bu zirzəmidə insanlarla qidalanan Bəbirlər saxlayırdı.

İrena gecəni Oliverin evində keçirir. Səhər tezdən Oliver İrenanı şəhərə yaxın adada dostu yaşayan yerə gətirir. İrena gecə vaxtı dovşanların dalınca ov etməyə başlayır. Bir müddət sonra İrenaya elə gəlir ki, artıq dəli olmuşdur. Sabahkı gecə Pol Oliverin evinə gizli gələrək, İrenaya həminki təklifi edir. Pol İrenaya deyir ki, onların valideynləri bacı-qardaş olmuşlar. Buna baxmayaraq İrena ona yenə də rədd cavabı verir. İrenanın rədd cavabından sonra Pol leoparda dönür. Bu zaman Oliver otağa daxil olur. Leopard Oliverin üzərinə hücum etsə də, Elis Leoparda atəş açır və Leopard ölür. Bəbir nəzərədən keçirmək üçün onu müayinə otağına gətirirlər. Lakin Bəbir müayinə otağında əriyir.

İrena şəhəri tərk edir. Lakin İrena qatarda yuxu görür. Bu yuxuda qardaşı və çoxlu leopardlar olur. Bu Bəbirlərdən biri İrenanın anası olur. İrena onu tanıyır. Anası ona geri qayıtmağı söyləyir. Bu yuxudan sonra İrena Oliverin evinə geri qayıdır. Gecə vaxtı İrena ilə Oliver arasında məhəbbət əlaqəsi baş verir. Bu əlaqədən sonra İrena leoparda dönür. Lakin İrena Oliveri sevdiyindən, onu öldürmür və evdən qaçır.

Bəbiri polislər mühasirəyə alan zaman o, körpüdən çaya tullanır. Oliver başa düşür ki, bu Bəbir İrenadır və adaya döğru hərəkət edir. Oliver adaya gələn zaman dostunun öldüyünü görür. İrena onu öldürdüyünü boynuna alır. Lakin İrena bunu ona görə edir ki, insan halına dönsün. İrena Oliverdən ona atəş açmasını xahiş edir. Lakin Oliver bunu etmir. Bu zaman İrena Oliverdən yenidən Bəbirə dönmək üçün xahiş edir. Bu zaman Oliver ilə İrena arasında sevgi hissləri yaşanılır. Ardınca İrena Bəbirə dönür. Bir müddət keçir və Oliver ilə Elis yenidən bir yerdə yaşamağa başlayırlar. Filmin sonu Oliverin Bəbirə yemək verməsi və onu tumarlaması ilə bitir.   

 Rollarda 
 Aktyor/aktrisa  Rol  Nastasya Kinski  İrena QallierMalkolm Makdauell  Pol QallierCon Hird  OliverAnnet O'Tul  ElisRubi Di  FemaleEd Beqli  Co KreyqSkott Polin   Bil SirlCon Larrokett  Bronte CedsonBerri Berenson  SandraRon Daymond  Detektiv Ron Daymond

 Mükafatlar 
 Mükafat Kateqoriya Layiq görülüb Nəticə Saturn mükafatı Ən yaxşı aktrisa Nastassya Kinski   Qızıl Qlobus mükafatı  Ən yaxşı saundtrek — Hərəkət filmi Ciorcio Moroder  Ən yaxşı orijinal mahnı — Hərəkət filmi Ciorcio Moroder (musiqi) & Devid Boui (klip) (mahnının adı: "Theme from Cat People") 

 Ədəbiyyat 
 Rolf Giesen, Ronald M. Hahn, Volker Jansen: Das neue Lexikon des Horrorfilms. Lexikon Imprint Verlag, Berlin 2002, ISBN 3-89602-507-4, S. 357-358
 Gary Brandner: Cat People: A Novelization of the Film. Fawcett Gold Medal, New York 1982, ISBN 0449144704
 Gary Brandner: Katzenmenschen. Roman zum Film. Heyne Verlag, München 1986, ISBN 3-453440552

 İstinadlar 

 Xarici keçidlər 

 Rezension in Schnitt Magazin  
 Von der Kindfrau zur Katzenfrau
 Behind The Scenes)

Kateqoriya:ABŞ-nin qorxu filmləri
Kateqoriya:1982-ci ilin qorxu filmləri
Kateqoriya:Heyvanlar haqqında filmlər
Kateqoriya:Nyu-Orlean haqqında filmlər
Kateqoriya:ABŞ-nin bədheybət filmləri
Kateqoriya:ABŞ-nin qorxu triller filmləri
Kateqoriya:Universal Pictures filmləri